Suresh 101 Views
ఓలాతో మహీంద్ర టైఅప్‌
ముంబై, సెప్టెంబరు 8: కార్ల విక్రయాలను మరింతగా పెంచుకునేందుకువీలుగా మహీంద్ర కొత్త వ్యూహా లను అనుసరిస్తోంది. ఇందుకోసం టాక్సీఅగ్రిగేటర్స్‌ను తమకు అనువుగా చేసుకుంటున్నాయి. మహీంద్ర వాహన ఫైనాన్సింగ్‌ విభాగం ఓలాతో టైఅప్‌చేసుకుంది. ఇకపై ఓలా డ్రైవర్లు నూరుశాతం కొత్త, ప్రీఓన్డ్‌ కార్లను మహీంద్ర ఫైనాన్స్‌ద్వారా కొనుగోలుచేసుకునే సౌలభ్యం ఉంది. ఈరెండు సంస్థల టైఅప్‌ద్వారా వచ్చే రెండేళ్లలో ఓలా వాహనాలసంఖ్య 40వేలకు పెంచే లక్ష్యంతో ఉంది. మహీంద్ర వెరిటో వాహనా లకు మరింత ప్రాధాన్యత ఉంటుంది. ఓలా మహీంద్రకు ఇదేమీ కొత్తకాదని తమ టైఅప్‌ కొనసాగుతూనే ఉంటుందని, గ్రూప్‌ ఛైర్మన్‌ ఆనంద్‌మహీంద్ర వెల్లడించారు. ఓలా డ్రైవర్లు మహీంద్ర ఫైనాన్సింగ్‌లో రుణం పొందేందుకు అర్హులుగా ఉంటారు. నూరుశాతం రుణం పొందవచ్చు. మహీంద్ర ఇన్సూ రెన్స్‌ విభాగం కూడా డ్రైవర్లకు ఈ స్కీం కింద బీమా అమలు చేస్తుంది. తక్కువప్రీమియంలతో చెల్లించుకునే సౌలభ్యం ఉంది. ఓలా డ్రైవర్లు మహీంద్ర అమలుచేసే సామాజిక బాద్యతల నిర్వ హణ పరిధిలోనికి కూడా వస్తారని ప్రకటించింది. ప్రమాద బీమా కింద 15 లక్షలవరకూ బీమా పొందే అవకాశం ఉంటుంది. వారి పిల్లలు పదోతరగతి, ఇంటర్‌ తరగతులకు ఉపకారవేతనాలు పొందుతారని ప్రకటించింది. మహీంద్ర ఓలా సంస్థ ఒక్కటే కాదు. ఇతర సంస్థలకు కూడా ఈ విధానం విస్తరించేయోచనతో ఉంది. యుబేర్‌ వంటి సంస్థలతో కూడా టైఅప్‌చేసుకునేందుకు సిద్ధం అవుతోంది. మహీంద్ర ఫస్ట్‌ఛాయిస్‌నుంచి డ్రైవర్లు ప్రీఓన్డ్‌ కార్లు కొనుగోలును మహీంద్రప్రోత్సహిస్తోంది. ఆటోమొబైల్‌రంగంలో ఇదేమీ కొత్తకాదు. కొన్ని వారాలక్రితమే ఉబేర్‌తో టాటా ఆటోమొబైల్స్‌ టైఅప్‌ప్రకటించింది. మహీంద్ర పరంగా జరిగిన ఒప్పం దం వల్ల ఓలాలోని వేలాది మంది డ్రైవర్లకు ఉపయుక్తంగా ఉంటుందని సిఇఒ వెల్లడించారు.